**Contract de servicii - MODEL**

**Nr.\_\_\_\_\_\_\_\_\_ data \_\_\_\_\_\_\_\_\_\_\_\_\_\_**

În temeiul Legii nr. 98/2016 privind achiziţiile publice, cu modificările și completările ulterioare, s-a încheiat prezentul contract de prestare de servicii,între

**Unitatea Administrativ Teritorială Judeţul Harghita prin Consiliul Județean Harghita,** cu sediul în municipiul Miercurea-Ciuc, Piaţa Libertăţii nr. 5, județul Harghita, telefon/fax 0266-207792, CUI: 4245763, cont trezorerie nr.\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria Miercurea-Ciuc, reprezentată de către Borboly Csaba - președinte prin Birta Antal - director general, în calitate de **Achizitor**, pe de o parte

şi

\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_, tel/fax , cod fiscal \_\_\_\_\_\_\_\_\_\_, Nr. Reg. Com. \_\_\_\_\_\_\_\_\_\_, cont trezorerie nr. \_\_\_\_\_\_\_\_\_\_\_\_\_\_\_\_\_\_\_, deschis la Trezoreria \_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_, administrator, în calitate de **Prestator**, pe de altă parte.

**1. Definiţii**

1.1. În prezentul contract următorii termeni vor fi interpretaţi astfel:

* + - 1. ***Contract*** - reprezintă prezentul contract şi toate anexele sale;
			2. ***Achizitor şi Prestator*** - părţile contractante, aşa cum sunt acestea numite în prezentul contract;
			3. ***Preţul contractului*** - preţul plătibil Prestatorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***Servicii*** *-* activităţi a căror prestare face obiectul contractului;
			5. ***Forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			6. ***Formular de ofertă*** - actul juridic prin care Prestatorul şi-a manifestat voinţa de a se angaja din punct de vedere juridic în prezentul contract de achiziţie publică, oferta cuprinde propunerea financiară şi propunerea tehnică, complet şi integral;
			7. ***Necesități minime obligatorii*** - conţine specificaţiile tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărui serviciu să fie descris în mod obiectiv astfel încât să corespundă necesităţii Achizitorului. Specificaţiile tehnice definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, cerinţe privind impactul asupra mediului, siguranţa în exploatare, dimensiuni, terminologie, simboluri, teste şi metode de testare, ambalare, etichetare, marcare şi instrucţiuni de utilizare a produsului, tehnologii şi metode de producţie, precum şi sisteme de asigurare a calităţii şi condiţii pentru certificarea conformităţii cu standarde relevante sau altele asemenea;
			8. ***Grafic de prestare a serviciilor*** - eşalonarea serviciilor în limita termenului de prestare propus prin ofertă;
			9. ***Graficul de plăţi*** - eşalonarea plăţilor, situaţiilor provizorii până la nivelul preţului contractului;
			10. ***Propunerea tehnică*** **-** parte a ofertei elaborată pe baza cerinţelor din necesități minime obligatorii sau după caz din documentaţia descriptivă;
			11. ***Propunerea financiară*** - parte a ofertei ce cuprinde toate informaţiile cu privire la preţ, tarif, toate celelalte condiţii financiare şi comerciale corespunzătoare satisfacerii cerinţelor solicitate prin documentaţia de atribuire;
			12. ***Durata contractului*** **-** perioada de timp în care contractul produce efecte juridice;
			13. ***Durata de prestare*** - durata de timp angajată prin oferta de prestare conform graficului de eşalonare a serviciilor, se calculează de la data menţionată în ordinul de începere a contractului;
			14. ***Obiectul contractului*** - executarea şi finalizarea serviciilor definite în caietul de sarcini;
			15. ***Zi*** - zi calendaristică, dacă nu se prevede în mod expres altfel;
			16. ***An*** - o perioadă de 365 de zile consecutive;

1.2. În prezentul contract, cu excepţia unei prevederi contrare cuvintele la forma singular vor include forma de plural şi viceversa, acolo unde acest lucru este permis de context.

1.3. Clauzele şi expresiile vor fi interpretate prin raportare la întregul contract.

***CLAUZE GENERALE***

**2. Obiectul Contractului**

2.1. Prestatorul se obligă să presteze Servicii de mentenanță și intervenții de urgență pentru sistemele de supraveghere video montate pe drumurile județene, în perioada 01.02.2021 – 31.12.2021, în conformitate cu obligaţiile asumate prin prezentul contract, instalate în următoarele locații:

1. Orașul Bălan – DJ125: camere pe stâlpul din fața căminului cultural, NVR și monitor la primărie;
2. Comuna Brădești – DJ138: camere pe stâlpul din fața primăriei, NVR și monitor: primărie;
3. Comuna Ciucsîngeorgiu – DJ123B+DJ123C: camere pe stâlpul din intersecție, NVR și monitor la primărie;
4. Comuna Ciumani – DJ126: camere pe colțul grădiniței din centru, NVR și monitor la primărie;
5. Comuna Corund – DJ136A: camere, NVR și monitor la casa de cultură din Atia;
6. Comuna Dîrjiu – DJ133: camere, NVR și monitor la casa de cultură;
7. Comuna Dealu – DJ134A+DJ134B: camere și NVR pe stâlpul din intersecția DJ134A cu DJ134B;
8. Comuna Ditrău – DJ153C: camere și NVR pe stâlpul de la piața agroalimentară, monitor la primărie;
9. Comuna Joseni – DJ126: camere pe stâlpul din fața căminului cultural, NVR și monitor la primărie;
10. Comuna Mărtiniș – DJ131+DJ131A: camere pe colțul primăriei + magazin vizavi de primărie, NVR și monitor la primărie;
11. Comuna Mihăileni – DJ124: camere pe stâlpul din intersecția către satul Livezi, NVR și monitor la căminul cultural;
12. Comuna Mugeni – DJ137: camere pe colțul primăriei, NVR și monitor la primărie;
13. Comuna Ocland – DJ131: camere pe colțul școlii speciale, NVR și monitor la școala specială;
14. Comuna Păuleni-Ciuc – DJ123E: camere pe colțul primăriei, NVR și monitor la primărie;
15. Comuna Porumbeni – DJ137: camere pe stâlpul din intersecția vizavi de primărie, NVR și monitor la primărie;
16. Comuna Remetea – DJ153C: camere pe colțul primăriei, NVR și monitor la primărie;
17. Comuna Sîncrăieni – DJ123A+DJ123D: camere pe stâlpul din intersecție, NVR și monitor la primărie;
18. Comuna Sîndominic – DJ125: camere pe colțul primăriei, NVR și monitor la primărie;
19. Comuna Sînmartin – DJ123: camere pe stâlp din fața poliției, NVR și monitor în clădire vizavi de stâlp;
20. Comuna Subcetate – DJ153D: camere pe stâlpul din intersecția DJ153D cu DC68, NVR și monitor la primărie;
21. Comuna Suseni – DJ138: camere pe stâlpul la ieșirea către Brădești, NVR și monitor la primărie;
22. Comuna Tomești – DJ125: camere pe stâlpul din fața Școlii Generale Bálint Vilmos, NVR și monitor la școală;
23. Comuna Tușnad – DJ123A: camere pe stâlpul din fața căminului cultural din Vrabia, NVR și monitor la Căminul Cultural din Vrabia;
24. Comuna Ulieș – DJ137A: camere pe stâlpul de la intersecția DC și DJ137, 70 m de primărie, NVR și monitor la primărie;
25. Comuna Vărșag – DJ138B: camere pe stâlpul de beton din intersecția către Valea lui Pavel, NVR în cutia de pe stâlp;
26. Orașul Vlăhița – DJ132: camere pe stâlpul din intersecția DJ132 cu DN13A, NVR și monitor la primărie;
27. Comuna Voșlăbeni – DJ126: camere pe colțul grădiniței din intersecția DJ126 cu E578, NVR și monitor la primărie;
28. Comuna Zetea – DJ138: camere pe stâlpul din intersecția DJ138 cu DC60, NVR și monitor: la primărie;

2.2. Achizitorul se obligă să plătească preţul convenit în prezentul contract pentru serviciile prestate în mod corespunzător şi în deplină concordanţă cu termenii şi condiţiile prezentului Contract, precum şi cu prevederile legale aplicabile.

**3. Preţul Contractului**

3.1. Preţul convenit pentru îndeplinirea contractului, plătibil prestatorului de către achizitor, conform ofertei financiare, este de \_\_\_\_\_\_\_\_\_ lei fără TVA, la care se adaugă TVA în valoare de \_\_\_\_\_\_\_lei, în total \_\_\_\_\_\_\_\_\_ lei cu TVA.

3.2. Valoarea cuprinsă la subcapitolul 3.1. va fi achitată sub formă de abonament lunar în valoare de \_\_\_\_\_\_\_\_ lei fără TVA, la care se adaugă TVA în valoare de \_\_\_\_\_\_ lei, în total \_\_\_\_\_\_\_\_\_ lei cu TVA/lună, pe bază de factură emisă lunar de Prestator în prima zi lucrătoare a lunii următoare lunii la care se referă serviciile prestate.

**4. Durata Contractului**

4.1. Durata prezentului contract este de 11 luni, începând de la data semnării și înregistrării la sediul Achizitorului, cu posibilitate de prelungire prin act adițional.

4.2. Prezentul contract continuă să producă efecte până la îndeplinirea tuturor obligațiilor asumate de către părți.

**5. Executarea Contractului**

5.1. Executarea contractului începe la data de \_\_\_\_\_\_\_\_\_\_.

**6. Documentele Contractului**

6.1. Documentele contractului sunt:

Necesitățile minime obligatorii nr.\_\_\_\_\_\_\_\_\_\_\_\_;

Solicitarea de ofertă a Achizitorului nr. \_\_\_\_\_\_\_\_\_\_;

Oferta Prestatorului, inclusiv declarația privind existența sau absența situațiilor de conflicte de interese nr. \_\_\_\_\_\_\_\_\_ ;

6.2. Documentele enumerate la art. 6.1 se constituie în anexe la prezentul contract şi fac parte integrantă din aceasta.

6.3. În cazul oricărei contradicţii între documentele enumerate la art. 6.1 prevederile lor vor prevala în conformitate cu succesiunea de la art. 6.1.

**7.** **Obligaţiile principale ale prestatorului**

7.1. Prestatorul se obligă să presteze serviciile care fac obiectul prezentul contract în perioada convenită şi în conformitate cu obligaţiile asumate prin prezentul contract.

7.2. Prestatorul se obligă să presteze serviciile la standardele şi performanţele prezentate în propunerea tehnică, anexă la contract.

**8. Obligaţiile principale ale achizitorului**

8.1. Achizitorul se obligă să recepționeze serviciile prestate în termen de 7 zile de la finalizarea serviciilor prestate.

8.2. Achizitorul se obligă să plătească preţul către prestator în termenul și condițiile convenite în prezentul contract.

**9. Despăgubiri**

9.1. Prestatorul va garanta şi va despăgubi pe cheltuiala sa Achizitorul, pe agenţii şi salariaţii acestuia, pentru şi împotriva tuturor acţiunilor în justiţie, revendicărilor, pierderilor şi pagubelor rezultate din orice acţiune sau omisiune a Prestatorului şi a angajaţilor, colaboratorilor sau subcontractanţilor săi, în executarea prezentului Contract, inclusiv împotriva oricărei încălcări ale prevederilor legale sau a drepturilor terţilor, privind brevetele, mărcile comerciale, modelele sau desenele industriale ori alte forme de proprietate intelectuală, precum şi dreptul de autor şi alte drepturi conexe.

9.2. După executarea serviciilor, Prestatorul va putea fi ţinut răspunzător pentru orice încălcare a obligaţiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

**CLAUZE SPECIFICE**

**10. Alte responsabilităţi ale Prestatorului**

10.1. Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat, în conformitate cu standardele şi/sau performanţele prezentate în propunerea tehnică.

10.2. Prestatorul are obligaţia de a supraveghea prestarea serviciilor, de a asigura resursele umane, materiale, instalaţiile, echipamentele sau altele asemenea, fie de natură provizorie, fie definitive cerute de şi pentru Contract, în măsura în care necesitatea asigurării acestora este prevăzută în Contract sau se poate deduce în mod rezonabil din Contract.

10.3. Prestatorul este pe deplin responsabil pentru prestarea serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

**11. Alte responsabilităţi ale Achizitorului**

11.1. Achizitorul va colabora, atât cât este posibil, cu Prestatorul pentru furnizarea informaţiilor pe care acesta din urmă le poate solicita în mod rezonabil pentru realizarea contractului.

**12. Recepţie, verificări**

12.1 Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din necesitățile minim obligatorii.

12.2 Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

**13. Modalităţi de plată**

13.1. Pentru serviciile prestate Prestatorul va emite facturi.

13.2. Achizitorul va verifica factura emisă în termen de 15 zile de la înregistrarea acesteia la sediul Achizitorului, iar în cazul în care consideră necesar, va solicita precizări sau informaţii suplimentare.

13.3. Achizitorul va refuza factura sau va solicita modificarea facturii, după cum va considera necesar, în cazul în care serviciile facturate nu au fost prestate, nu au fost prestate corespunzător ori integral, dacă documentele anexate nu sunt corespunzătoare sau complete, factura nu conţine toate informaţiile necesare ori nu corespunde sub orice aspect condiţiilor prevăzute în prezentul Contract.

13.4. În cazul în care Achizitorul aprobă factura iniţială sau modificată conform solicitărilor, după caz, aceasta se va plăti în termen de 30 zile de la înregistrarea acesteia la sediul Achizitorului.

**14. Penalităţi, daune-interese**

14.1. În cazul în care, din vina sa exclusivă, Prestatorul nu își îndeplinește sau nu se achită corespunzător de obligațiile asumate prin contract, atunci Achizitorul are dreptul de a deduce din preţul contractului, ca penalităţi, o sumă echivalentă cu 0,03 % din preţul contractului rămas neexecutat pentru fiecare zi de întârziere până la îndeplinirea efectivă şi corespunzătoare a obligaţiilor. Penalităţile nu vor putea depăşi suma asupra cărora se calculează. Achizitorul va putea deduce valoarea penalităţilor din orice sume datorate cu orice titlu Furnizorului.

14.2. În cazul în care Achizitorul nu plăteşte facturile fiscale în condiţiile şi la termenele prevăzute în art. 13.4, Prestatorul are dreptul de a-i solicita plata unei penalităţi de întârziere de 0,03% din suma datorată scadentă, pentru fiecare zi de întârziere, până la îndeplinirea efectivă a obligaţiilor de plată. Penalităţile nu vor putea depăşi suma asupra cărora se calculează.

**15. Rezilierea contractului din iniţiativa Achizitorului**

15.1. Achizitorul poate rezilia contractul cu efecte depline, fără termen de graţie, fără necesitatea îndeplinirii unei alte formalităţi şi fără intervenţia vreunei autorităţi sau instanţe de judecată şi/sau arbitrale, printr-o simplă notificare adresată Prestatorului, în oricare dintre situaţiile următoare:

1. Prestatorul îşi încalcă obligaţiile decurgând din prezentul contract sau din dispoziţiile legale sau nu execută serviciile conform prezentului contract ori în conformitate cu prevederile legale aplicabile;
2. Prestatorul nu se conformează în perioadă de timp specificată în notificarea emisă de către Achizitor, prin care i se solicită remedierea executării necorespunzătoare sau neexecutării obligaţiilor din prezentul Contract;
3. Prestatorul încalcă dispozițiile art. 19.1. din prezentul contract;
4. Prestatorul se află în culpă profesională gravă ce poate fi dovedită prin orice mijloc de probă;
5. Împotriva Prestatorului a fost pronunţată o hotărâre de condamnare cu privire la fraudă, corupţie, implicare într-o organizaţie criminală sau orice altă activitate ilegală;
6. Apariţia unor circumstanţe care nu au putut fi prevăzute la data încheierii contractului şi care conduc la modificarea efectelor clauzelor contractuale în aşa măsură încât îndeplinirea contractului ar fi contrară interesului public;
7. Alte cazuri prevăzute expres în prezentul contract ori în legile aplicabile.

15.2. În caz de reziliere a contractului din cauza Prestatorului, Achizitorul va fi îndreptăţit să recupereze de la Prestator, fără a renunţa la celelalte remedii la care este îndreptăţită în baza contractului sau în baza legii, orice pierdere sau prejudiciu suferit, inclusiv daunele indirecte sau de imagine.

15.3. Prestatorul nu are dreptul să pretindă, suplimentar faţă de sumele ce i se cuvin pentru serviciile de furnizare efectiv prestate, despăgubiri pentru orice altă pierdere sau prejudiciu suferit, exceptând situația în care acesta survine datorită Achizitorului sau împuterniciților acestuia.

15.4. La primirea notificării de reziliere Prestatorul va lua măsuri imediate pentru finalizarea serviciilor în mod prompt şi organizat astfel încât costurile aferente să fie minime.

**16. Rezilierea contractului din iniţiativa Prestatorului**

16.1. În urma unui preaviz de 30 de zile acordat Achizitorului, Prestatorul poate rezilia contractul dacă Achizitorul:

 a) nu își îndeplinește obligația de plată către Prestator a sumelor datorate acestuia în condiţiile de la art. 3 și la termenul prevăzut la art. 13.4. din prezentul Contract;

 b) nu își îndeplinește în mod repetat obligațiile asumate, cu privire la care a fost notificat în mod repetat.

16.2. Rezilierea nu va afecta nici un alt drept al Achizitorului sau al Prestatorului dobândit în temeiul prezentului contract.

16.3. În cazul unei asemenea rezilieri, Achizitorul va despăgubi Prestatorul pentru prejudiciul efectiv suferit și dovedit de către acesta, cauzat în mod direct de neîndeplinirea obligațiilor de către Achizitor.

**17. Ajustarea preţului contractului**

17.1. Pentru serviciile prestate plăţile datorate de Achizitor Prestatorului sunt tarifele declarate în propunerea financiară, anexă la Contract.

17.2. Preţul este ferm şi nu se acceptă ajustarea/actualizarea preţului contractului.

**18. Forţa majoră**

18.1. Forţa majoră este constatată de o autoritate competentă.

18.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4. Partea contractantă care invocă forţa majoră are obligaţia de a notifica celeilalte părţi, evenimentul de forță majoră, imediat şi în mod complet, ori, dacă nu se poate imediat, în cel mult 1 zi de la producerea acesteia şi să ia orice măsuri care îi stau la dispoziţie în vederea limitării consecinţelor.

18.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

18.6. Dacă forţa majoră acţionează sau se estimează ca va acţiona o perioadă mai mare de 45 de zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

**19. Cesiunea**

19.1. Este permisă doar cesiunea creanţelor născute din prezentul contract, obligaţiile rămânând în sarcina părţilor contractante, astfel cum au fost stipulate şi asumate iniţial.

**20. Soluţionarea litigiilor**

20.1. Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Contractului.

20.2. Litigiile şi divergenţele ivite între părţi în legătură cu executarea prezentului Contract în cazul cărora părţile nu au reuşit să ajungă la o soluţie amiabilă vor fi deduse judecării instanţelor competente de la sediul Achizitorului.

**21. Prelucrarea datelor cu caracter personal**

21.1. Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

21.2. Datele cu caracter personal, așa cum sunt clasificate în Regulamentul (UE) nr. 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

21.3. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.

21.4. Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

21.5. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) nr. 679/2016.

21.6. Părțile contractuale, prin reprezentanții desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

**22. Limba care guvernează contractul**

22.1. Limba care guvernează contractul este limba română

**23. Comunicări**

23.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

23.2. Orice document scris trebuie înregistrat atât în momentul transmiterii cât şi în momentul primirii.

23.3. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**24. Legea aplicabilă contractului**

24.1. Contractul va fi interpretat conform legilor din România.

Părțile au înțeles să încheie prezentul contract, astăzi, \_\_\_\_\_\_\_\_\_\_\_\_, în două exemplare originale, câte un exemplar pentru fiecare dintre părți.

 **ACHIZITOR, PRESTATOR,**

 **JUDEŢUL HARGHITA SC \_\_\_\_\_\_\_\_\_\_\_\_\_\_SRL**

 **Consiliul Județean Harghita**